
1. Izglītības iestādes darbības un izglītības programmas īstenošanas kvalitātes mērķi un to sasniegšanas izvērtējums 

1.1.  Izglītojamo skaits un īstenotās izglītības programmas 2025./2026.m.g. 
	Izglītības programmas nosaukums 

	Īstenošanas vietas adrese 

	Izglītojamo skaits
uz 01.09.2025.

	
	
	

	Pamatizglītības programma (ar augstākiem sasniedzamajiem rezultātiem daļā kultūras izpratnes un pašizpausmes mākslā un daļā dizains un tehnoloģijas mācību jomā)
	Aspazijas bulvāris 34, Rīga

	334



1.2. Pedagogu un atbalsta personāla nodrošinājums
	NPK
	Informācija
	Skaits

	1. 
	Ilgstošās vakances izglītības iestādē (vairāk nekā kā 1 mēnesi) 2025./2026. m. g.
	nav

	2. 
	Izglītības iestādē pieejamais atbalsta personāls izglītības iestādē
	Kopējais atbalsta personāla skaits – 7:
2 sociālie pedagogi – 1 likme, 
logopēds – 0,650 likmes,
psihologs – 0,600 likmes,
pedagoga palīgi – 1,001 likme.



1.3. [bookmark: _Hlk167878042]Informācija par izglītības iestādes 2025./2026. m. g. noteikto izglītības kvalitātes mērķu sasniegšanu: 
	NPK
	Kvalitatīvais / kvantitatīvais indikators 
	Noteiktais rādītājs
	Sasniegtais rezultāts

	1.
	Izglītojamo vidējie statistiskie sasniegumi mācību gada noslēgumā:
	
	

	1.1.
	Vispārējās pamatizglītības programmā/-s
	Saglabāt iepriekš sasniegtos rādītājus, pievēršot papildus uzmanību STEM jomas rādītāju paaugstināšanai. Aktualizēt visu mācību priekšmetu pedagogu sadarbību, tajā skaitā STEM un mākslas mācību priekšmetiem (dizains un tehnoloģijas, vizuālā māksla).


	Sasniegts.
4.-9.kl. – 2025./2026. m. g. vidējais vērtējums 7,68 (2022./2023.m.g. – 7,4),
2023./2024.m.g. - 7,56; 2024./2025.m.g. - 7,56), nedaudz paaugstinājies salīdzinājumā ar 2024./2025.m.g.
4.-9. klases grupā 1  skolēns, kurš 2026./2027. mācību gadā atkārtoti apgūst mācību programmu tajā pašā klasē. 2025./2026. m. g. nav skolēnu, kuri tiktu pārcelti nākamajā klasē ar vienu nepietiekamu vērtējumu mācību gadā.
STEM (dabaszinības, matemātika, fizika, ķīmija, ģeogrāfija, bioloģija, inženierzinības) mācību priekšmetos vidējais vērtējums 6,89 (2024./2025. m. g. - 6,84; 2023./2024.m.g. - 7,05; 2022./2023.m.g. - 6,83), vidējais vērtējums saglabājas kā iepriekšējos mācību gados.
Augstus rādītājus skolēni uzrāda kultūras izpratnes un pašizpausmes mākslā un dizains un tehnoloģiju mācību jomā (augstāki sasniedzamie rezultāti) - 7,87, par 0,5 zemāk nekā 2024./2025. m. g., 2024./2025.m.g. - 8,38. 
1.–3. klašu grupā 2025./2026. mācību gadā 63% skolēnu uzrāda padziļinātus mācību sasniegumus (2023./2024. m. g. – 60%; 2024./2025. m. g. – 60 %). Salīdzinājumā ar iepriekšējo mācību gadu ir saglabājušies stabili un pozitīvi mācību sasniegumu rādītāji. Minētajā klašu grupā nav skolēnu ar nepietiekamiem mācību sasniegumiem, kā arī nav skolēnu, kuri 2026./2027. mācību gadā atkārtoti apgūtu mācību programmu tajā pašā klasē.
Aktualizēta vērtēšanas kārtība, tajā iekļaujot paredzot lielāku katra pedagoga atbildību komunikācijā ar skolēniem un viņu vecākiem par skolēnu sekmēm, lai laicīgi konstatētu nepieciešamo atbalstu vai atbalsta personāla iesaisti skolēna mācību motivācijas veicināšanā.
Atbalsta personāls monitorēja, sniedza atbalstu, konsultācijas, izstrādāja atbalsta plānus skolēniem ar zemu mācību motivāciju.
Nepieciešams turpināt aktualizēt darbu pie atbalsta nodrošināšanas skolēniem ar augstiem mācību sasniegumiem, rosināt aktīvāk piedalīties dažādos konkursos, mācību olimpiādēs, skatēs, sacensībās. Veicināt aktīvāku skolēnu iesaisti STEM (zinātne, tehnoloģijas un inženierzinības) jomas mācību priekšmetu olimpiādēs, konkursos.

	2.
	Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.
	Saglabāt iepriekš sasniegtos rādītājus valodu jomas un matemātikas valsts pārbaudes darbos.
Aktualizēt mācību satura sasniedzamos rezultātus STEAM (zinātne, tehnoloģijas, inženierzinības un māksla)  jomas mācību priekšmetos. Paaugstināt  starpdisciplinārā monitoringa darba (9.klase) rezultātus par 10%, salīdzinājumā ar 2024./2025.m.g. rezultātiem.


	Sasniegts.
Rezultāti: 
angļu valodas monitoringa darbā zemāki rezultāti rakstīšanās daļā  - 71,36 % (2024./2025. m. g. - 73,02 %, salīdzinot ar 2024./2025. m. g., zemāk par 1,66 %), augstāki – runāšanas daļā - 96,86 % (2024./2025. m. g. 92,00 %, salīdzinot ar 2024./2025. m. g., augstāk par 4,86 %). 
Centralizētie eksāmeni:
latviešu valodā zemāki – teksta satura un valodas analīzes daļā - 55,29 % (2024./2025. m. g. 66,75 %, salīdzinot ar 2024./2025. m. g., zemāk par 11,46 %), augstāki – mutvārdu daļā 89,46 % (2024./2025. m. g. 89,76 %);
matemātikā – zemāki kompleksu problēmu risināšanas daļā 38,43 % (2024./2025. m. g. 37,76 %, salīdzinot ar 2024./2025. m. g., augstāk par 0,75 %), augstāki – zināšanu, izpratnes un prasmju daļā 66,21 % (salīdzinot ar 2024./2025. m. g. 66,84 %). 
Rezultāti matemātikā kopā - 59,18 % (vērtējums mācību gadā 6,2), rezultāts nav būtiski mainījies, salīdzinot ar  2024./2025. m. g. (59,57%) 
2025./2026. m. g.  matemātikas vidējais rādītājs ir augstāks par  vidējo  rādītāju valsts pārbaudes darbos. Secinājums: iespējams aktualizēt mācību procesa plānošanu, lielāku uzmanību pievēršot matemātiskam modelim situācijās ar praktisku un citu jomu kontekstu, prasmei pierādīt vispārīgus apgalvojumus, pētīt, formulēt, vispārināt un pamatot sakarības (dati CE rezultātu izvērtējuma).
Rezultāts latviešu valodā 62,68 % (vērtējums mācību gadā 6,97). Rezultāts mācību gadā atbilst rezultātam valsts pārbaudes darbā.
Secinājums: lielāku uzmanību nepieciešams pievērst skolēnu rakstītprasmei - interpunkcijai, ortogrāfijai, teikumu uzbūvei, valodas izpratnei, vārdu krājuma papildināšanai, kā arī teksta satura un valodas analīzei (dati CE rezultātu izvērtējuma).
Visos mācību priekšmetos valsts pārbaudes darbu rezultāti ir augstāki par vidējo rādītāju valstī.
Pedagogi uzskata, ka nepieciešams turpināt  ikdienas mācību procesā pievērst uzmanību tekstpratībai, jo salīdzinoši ar 2024./2025. m. g. skolēnu sniegums latviešu valodā samazinās.
Monitoringa darba rezultāts angļu valodā ir palielinājies  par 5,56 % salīdzinājumā ar 2024./2025. m. g. centralizēto eksāmenu. Rezultāts angļu valodā 86,32 % (mācību gadā 8,27).  Angļu valodā vidējais rādītājs ir augstāks par vidējo rādītāju valsts pārbaudes darbā.
Secinājums:   nepieciešams pievērst lielāku uzmanību rakstītprasmei - loģisku saistītu rakstītu tekstu producēšanai (dati CE rezultātu izvērtējuma).
Starpdisciplinārā diagnostikas darba dabaszinātnēs rezultāts ir 46,19 %, kas ir par 3,19 % augstāks nekā 2024./2025. mācību gadā. Tomēr zemāki rezultāti konstatēti uzdevumos, kuros nepieciešams integrēt zināšanas un prasmes no vairākiem mācību priekšmetiem.
Secinājums: nepieciešams stiprināt pedagogu sadarbību mācību procesa plānošanā un īstenošanā, veidojot vairāk starpdisciplināru mācību uzdevumu, projektu un praktisku darbu, kuros skolēni var demonstrēt spēju apvienot un pielietot dažādos mācību priekšmetos apgūtās zināšanas un prasmes jaunu problēmu risināšanā. Tas sekmēs zināšanu pārnesi, kritisko domāšanu un kompetencēs balstītu mācīšanos.
 Nepieciešams izmantot iegūtos datus mācību procesa plānošanai un diferencēta atbalsta nodrošināšanai. Turpināt mērķtiecīgu darbu pie tekstpratības, rakstītprasmes un augstāka līmeņa domāšanas prasmju attīstīšanas, vienlaikus saglabājot sasniegto augsto sniegumu valsts pārbaudes darbos. Stiprināt pedagogu savstarpējo sadarbību, plānojot ikdienas mācību darbu.

	3. 
	Darbs ar talantīgajiem skolēniem un izglītojamo sasniegumi olimpiādēs, konkursos, sacensībās u.tml.
	Veicināt izglītojamo dalību STEAM jomas mācību priekšmetu olimpiādēs un konkursos. 
Izstrādāt plānu talantīgo skolēnu mentoringa sistēmai - “pedagogs-skolēns”,  “skolēns- skolēns”.


	Sasniegts. 2025./2026. m. g. skolēni aktīvi piedalās mācību priekšmetu olimpiādēs, skatēs, konkursos. Iegūtas vietas Rīgas valstspilsētas organizētajās 2. posma mācību priekšmetu olimpiādēs (1–1.vieta, 10–2.vietas, 12–3.vietas, 4 atzinības). Valsts posmos iegūta viena II pakāpe un viena atzinība. 
Skolēni augstus sasniegumus sasniedz  arī matemātikas  mācību jomas olimpiādēs. Skola turpina, sadarbībā ar Rīgas pamatskolu “Rīdze” un Ogres Kalna pamatskolu organizēt “Karšu lasīšanas čempionātu”, kura pirmais posms noris katrā skolā, fināls, kādā no skolām, kurai augstāks rādītājs. Konkursā piedalās visi 7.-9. klašu skolēni.
Augstāki rezultāti un lielāks skolēnu skaits piedalās valodas un kultūras izpratnes un pašizpausmes  mākslā, pilsoniskās līdzdalības mācību jomās. Pedagogi plāno skolēniem ar augstākiem mācību sasniegumiem konsultācijas, mācību stundās tiek organizēts pāru darbs, kurā skolēni viens otram sniedz atbalstu (dati no mācību stundu vērošanas rezultātiem). 
Nepieciešams  aktualizēt mākslas priekšmetu un STEM jomas mācību priekšmetu pedagogu savstarpējo sadarbību, vairāk iesaistoties dažādos projektos.
Jāturpina pilnveidot atbalsta sistēmu skolēniem ar augstiem mācību sasniegumiem. 


	4.
	Izglītības iestādes audzināšanas darbā sasniedzamie rezultāti 
	Vecāku līdzdalība klases un skolas līmenī skolēna izglītības mērķu sasniegšanā, sociāli emocionālās labsajūtas nodrošināšanā un karjeras attīstībā. 
Regulāras vecāku iesaistes tikšanās (diskusijas, semināri, konsultācijas) par skolēna individuālajiem mērķiem, sociāli emocionālo labsajūtu un karjeras interesēm. 
Kopīgas klases un skolas aktivitātes (projekti, radošās darbnīcas, izglītojoši pasākumi), kurās vecāki un skolēni sadarbojas, lai veicinātu sociāli emocionālās prasmes. 
Karjeras atbalsta pasākumi ar vecāku līdzdalību (vecāku stāstījumi par profesijām, uzņēmumu apmeklējumi, karjeras dienas).
Aktualizēt pedagogu atbildību (dati no EDURIO) komunikācijā starp skolu un skolēnu vecākiem savlaicīgai informācijas apritei.

	Sasniegts dalēji. Mācību gada laikā tiek organizētas  “Vecāku dienas", kad vecākiem ir iespēja tikties klātienē ar mācību priekšmetu pedagogiem. 
Otro gadu pēc kārtas tiek organizēta “Ģimenes diena” - radošas aktivitātes skolēniem kopā ar vecākiem. "Ģimenes dienas" plānošanā iesaistās lielākā daļa pedagogu. Tiek īstenotas "Vecāku stundas", kad vecākiem ir iespēja iejusties skolotāja profesijā.
Vecāki iesaistīti karjeras izglītības nodarbībās dažādās vecuma grupās.
Izglītības iestādē ir pilnveidota kārtība, skaidrāk nosakot katra pedagoga atbildību komunikācijā ar vecākiem. Lai gan lielākā daļa pedagogu saziņu īsteno regulāri, 16% pedagogu norāda, ka komunikācija biežāk notiek pēc vecāku iniciatīvas, tādēļ turpmāk nepieciešams veicināt savlaicīgu un mērķtiecīgu pedagogu iniciētu saziņu. 




1.4. Izglītības iestādes darbības un izglītības programmu īstenošanas kvalitātes mērķi 2026./2027.m.g.: 
	NPK
	Kvalitatīvais / kvantitatīvais indikators 
	Noteiktais rādītājs 

	1.
	Izglītojamo vidējie statistiskie sasniegumi mācību gada noslēgumā:
	

	1.1.
	Vispārējās pamatizglītības programmā/-s
	Saglabāt 4.–9. klašu vidējo vērtējumu ne zemāku par 7,7, paaugstināt STEM jomas mācību priekšmetu vidējo vērtējumu līdz 7,0, nodrošināt, ka nav skolēnu ar nepietiekamiem gada vērtējumiem, kā arī palielināt skolēnu iesaisti olimpiādēs, konkursos un projektos. 1.–3. klašu grupā plānots sasniegt, ka vismaz 65 % skolēnu uzrāda padziļinātus mācību sasniegumus.

	2.
	Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.
	Mērķtiecīgi attīstīt skolēnu tekstpratību un rakstītprasmi visos mācību priekšmetos.
Stiprināt pedagogu sadarbību mācību procesa plānošanā un īstenošanā.
Veidot vairāk starpdisciplināru uzdevumu, projektu un praktisku darbu, kuros skolēni pielieto dažādos mācību priekšmetos apgūtās zināšanas un prasmes jaunu problēmu risināšanā.
Izmantot iegūtos datus mācību procesa pilnveidei, diferencēta atbalsta plānošanai un skolēnu individuālo vajadzību nodrošināšanai.
Saglabāt un pilnveidot jau sasniegto augsto sniegumu valsts pārbaudes darbos.


	3. 
	Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml.
	Pilnveidot darbu ar talantīgajiem skolēniem, stiprināt STEM un mākslas jomu starpdisciplināro sadarbību, attīstīt atbalstu augstu sasniegumu skolēniem un palielināt skolēnu līdzdalību valsts un starptautiska līmeņa konkursos, olimpiādēs un projektos.

	4.
	Izglītības iestādes audzināšanas darbā sasniedzamie rezultāti 
	Diferencētu mācību pieeju ieviešana – mācību satura, uzdevumu un metodikas pielāgošana atbilstoši izglītojamo spējām un mācību tempam, nodrošinot atbalstu gan talantīgajiem, gan vidējā līmeņa skolēniem, gan izglītojamajiem ar mācīšanās grūtībām.
Atbalsta pasākumu sistēmas pilnveide izglītojamajiem ar mācīšanās grūtībām – individuālo konsultāciju nodrošināšana, pedagogu palīgu un atbalsta personāla iesaiste, kā arī sadarbības modeļu izstrāde ar vecākiem un vienaudžiem.
Talantīgo un uz izcilību orientēto izglītojamo atbalsta programmu īstenošana – skolēnu iesaiste konkursos, olimpiādēs, pētnieciskajā un radošajā darbā, nodrošinot metodisko un materiālo atbalstu.




2. [bookmark: _Hlk167878727]Informācija par izvirzīto prioritāšu sasniegšanu

2.1. Informācija par 2025./2026.m.g. izvirzīto prioritāšu sasniegšanu: 
	NPK
	Prioritāte 
	Plānotie sasniedzamie rezultāti 
	Norāde par uzdevumu izpildi (sasniegts/daļēji sasniegts/nav sasniegts) un komentārs

	1.
	Organizēt pasākumus STEM jomas popularizēšana (piemēram, Zinātnes nedēļas pasākumi).
	Skolotāji aktīvi apmeklē cits cita stundas un dalās labajā praksē.
 
Tiek īstenoti integrētie mācību projekti. Katrs skolotājs vismaz 1 reizi gadā, piedāvā un organizē ekskursiju/aktivitāti STEAM jomas aktualizēšanai.
 
Skolēnu interese par STEAM priekšmetiem pieaug (to atspoguļo anketēšana).
	Sasniegts.
Zinātnes nedēļas pasākumu ietvaros bibliotekāre organizēja dažādas tikšanās, piemēram, ar GeoRīga (8., 9.kl.), SIA Zaļais centrs (1.-3.kl.), Elektrum STEAM dienas ( 7.kl.), zinātnieku - doktoru par tematu "Ideju komercializācija un vietējo resursu izmantošana". Visās klasēs tika īstenotas nodarbības STEM un pilsoniskās līdzdalības projekta ietvaros (piemēram: SIA ROBO HUB nodarbības "Konstruējam programmvadāmu robotu", Latvijas Mikrobiologu biedrības nodarbības no "No piepes līdz papīram", esicentrs.lv nodarbības "Problēma + Ideja = Mēs rīkojamies" u.c.).
"Pasaku nedēļas" ietvaros skolā tika īstenoti STEM starppriekšmetu projekti "Matemātiskā pēcpusdiena" (literatūra un matemātika), kur skolēniem komandās bija jāveic dažādu grūtību matemātikas uzdevumi, kuri saistīti ar tēliem un situācijām no literatūras. Skolēni piedalījās LNB "Grāmatai 500" pasākumu ciklā, akcija "Mana grāmata" (latviešu valoda, literatūra, vizuālā māksla, sociālās zinības), iesaistījās Ziemassvētku tirdziņa (sociālās zinības, matemātika, vizuālā māksla, dizains un tehnoloģijas) organizēšanā u.c.
Skola izvērtē pasākumu lietderību, veic skolēnu anketēšanu. Anketu rezultāti rāda, ka pasākumi ir bijuši labi apmeklēti un tiek iekļauti 2026./2027.m.g.  

	2.
	Skolas vērtības vizuāli atspoguļotas skolas vidē. Tiek veicināta vienotas izpratnes veidošanās par cieņpilnu komunikāciju.
	Skola organizē pasākumus, kuros īpaši tiek akcentētas un iedzīvinātas skolas vērtības.
	Sasniegts. 
2025./2026.m.g. laikā attiecīgā periodā tika aktualizētas skolas vērtības: tolerance (piem.: “Labo darbu diena”, “Cits citam diena”, “Itāļu valodas nedēļa pasaulē” u.c.), godīgums (piem.: “Ģimenes diena”, “Latvietība apģērbā” u.c.), atbildība (piem.: “Bērnu mentālās veselības nedēļa”, “Starptautiskā laimes diena” u.c.), mērķtiecība (piem.: “9. Klašu diplomdarbu projektu izstrāde”, “Barikāžu atceres diena”, “Zemes stunda” nodarbību spēle”, “Lasīšanas maratons”) un radošums (piem.: “Kino diena”, “Piparkūku maratons” u.c.).
Vērtības izvietotas kā atgādnes gan skolēniem, gan pedagogiem. Nepieciešams definēt katru vērtību. 

	3.
	Iesaistīt skolēnu vecākus karjeras nedēļā.
	Skolas vecāki piedalās, palīdz organizēt skolas plānotos karjeras izglītības pasākumus.
	Sasniegts. 
Karjeras nedēļas ietvaros  vecāki iepazīstināja ar savu profesiju un  tālākizglītības iespējām skolēnus dažādās klašu grupās. "Ģimenes dienas" ietvaros vecāki iejutās skolotāja lomā, mācot skolēniem konkrētas iemaņas, kuras būtu nepieciešamas attiecīgā profesijā (piem.: grāmatu izdevēja mācīja veidot grāmatu dizainu, advokāts - kā sevi aizstāvēt, mārketinga speciālistes vadībā veidoja izvēlēta priekšmeta reklāmu u.c.) 

	4
	Tiek veidotas iestrādes skolotāju savstarpējās sadarbības un pieredzes apmaiņas kultūrai.
 
Uzsākta telpu un aprīkojuma modernizācija, lai veicinātu mūsdienīgu mācību vidi.
	Skolotāji apmeklē cits cita stundas un dalās labajā praksē.


	Sasniegts daļēji.
Pedagogi apmeklē cits cita stundas ar mērķi veicināt pedagogu savstarpējo sadarbību un pieredzes apmaiņu, sniegt atbalstu, nevis vērtēt kolēģa darbu (12%). Pedagogu savstarpējā stundu vērošana vēl nenotiek pietiekami regulāri, to ietekmē augsta pedagogu darba slodze un ierobežotas iespējas saskaņot stundu laikus. Daļai pedagogu nepieciešama lielāka izpratne par stundu vērošanu, kā savstarpējās mācīšanās, nevis vērtēšanas procesu. 
Uzsākta telpu un aprīkojuma modernizācija. Katrā mācību klasē pieejama elektroniskā interaktīvā tāfele vai ekrāns. Skola plāno pakāpeniski nomainīt mācību mēbeles, pievēršot uzmanību ergonomikai. Telpu modernizācija tiek īstenota pakāpeniski, sabalansējot skolas vajadzības, noteiktās prioritātes un pieejamos finanšu resursus.




3. Elementu izvērtējums 

3.1. Elementa “Mācīšana un mācīšanās” izvērtējums

3.1.1. Informācija par 2025./2026.m.g. izglītības iestādes mērķiem mācību stundu/nodarbību vērošanā, iegūtajiem datiem un informāciju no mācību stundu/nodarbību vērošanas.
2025./2026. mācību gadā izglītības iestādē tika  veicināta pedagogu savstarpējā sadarbība, nodrošinot mācību un audzināšanas darba satura integrēšanu gan mācību stundās, gan ārpusstundu aktivitātēs un skolas mēroga pasākumos. Pedagogu sadarbība tika īstenota dažādos formātos, sekmējot starppriekšmetu saikni, vienotu pieeju audzināšanas darbā un izglītojamo daudzpusīgu attīstību.
 Viens no nozīmīgākajiem sadarbības piemēriem bija “Ģimenes diena”, kura mērķis bija stiprināt izglītības iestādes un izglītojamo vecāku sadarbību, kā arī veicināt piederības sajūtu skolas kopienai. Pasākuma organizēšanā un īstenošanā tika veicināta pedagogu savstarpējā sadarbība un vecāku iesaiste izglītības iestādes dzīvē. Dalībnieku atgriezeniskās saites aptaujas rezultāti apliecināja pasākuma lietderību un pozitīvo ietekmi uz izglītības iestādes un ģimeņu sadarbību. Izvērtējot vecāku un pedagogu sniegtās atsauksmes, tika pieņemts lēmums turpināt “Ģimenes dienas” organizēšanu, veidojot to par ikgadēju izglītības iestādes tradīciju.
Būtisks starppriekšmetu un starpinstitucionālās sadarbības piemērs bija “Karšu lasīšanas čempionāts”, kura mērķis bija veicināt skolēnu interesi par ģeogrāfiju, attīstīt praktiskās kartogrāfiskās prasmes un sekmēt iegūto zināšanu pielietošanu. Pasākums tika īstenots, sadarbojoties ģeogrāfijas un dabaszinību pedagogiem, kā arī klašu audzinātājiem. Tā organizēšanā tika iesaistītas arī citas izglītības iestādes – Rīgas pamatskola “Rīdze” un Ogres Kalna pamatskola. Skolēnu augstā aktivitāte un ieinteresētība apliecināja pasākuma aktualitāti un izvirzīto mērķu sasniegšanu. Vienlaikus pasākums veicināja sadarbības, atbildības, mērķtiecības un savstarpējās cieņas prasmju attīstību.
2025./2026. mācību gadā izglītības iestādē divas reizes gadā tika organizēti “Vecāku dienas” pasākumi, kuru mērķis bija veicināt izglītības iestādes un skolēnu vecāku savstarpējo sadarbību, nodrošināt individuālu atbalstu ģimenēm un stiprināt vecāku iesaisti izglītības procesā. Pasākumi bija apmeklēti, apliecinot vecāku ieinteresētību bērnu mācību sasniegumos, personības attīstībā un emocionālajā labbūtībā.
“Vecāku dienu” ietvaros vecākiem tika nodrošināta iespēja individuāli tikties ar mācību priekšmetu pedagogiem, klašu audzinātājiem un atbalsta personālu, pārrunāt skolēnu mācību sasniegumus, uzvedību, motivāciju un individuālās vajadzības. Pedagogi sniedza konsultācijas un praktiskus ieteikumus, kā atbalstīt skolēnu mācīšanās procesu ģimenē, veicināt patstāvību un atbildību par saviem mācību rezultātiem.
2025./2026. mācību gadā izglītības iestādē un ārpus tās tika organizēti daudzveidīgi “Karjeras dienas” pasākumi, kuru mērķis bija paplašināt skolēnu izpratni par profesiju daudzveidību, izglītības un karjeras iespējām, kā arī veicināt apzinātu nākotnes izglītības un profesionālās darbības izvēli.
Pasākumu organizēšanā un īstenošanā bija vērojama liela skolēnu vecāku un skolas absolventu atsaucība un aktīva iesaiste. Vecāki un absolventi dalījās savā profesionālajā pieredzē, iepazīstināja skolēnu ar dažādu profesiju specifiku, darba ikdienu, nepieciešamajām zināšanām, prasmēm un personības īpašībām. Tikšanās ar dažādu profesiju pārstāvjiem sniedza skolēniem iespēju sasaistīt mācību procesā iegūtās zināšanas ar reālās dzīves situācijām un darba tirgus prasībām.
Vecāku un absolventu iesaiste karjeras izglītības pasākumos stiprināja izglītības iestādes sadarbību ar ģimenēm un absolventu kopienu, veicināja piederības sajūtu skolai un apliecināja kopienas resursu nozīmi kvalitatīva izglītības procesa nodrošināšanā. Pasākumi vienlaikus sekmēja izglītojamo mērķtiecību, atbildību par savu nākotni un izpratni par izglītības nozīmi personīgajā un profesionālajā izaugsmē.

3.1.2. Pašvērtēšanā izmantotās kvalitātes vērtēšanas metodes: mācību stundu, nodarbību vērošana; dokumentu analīze; intervijas/sarunas vai fokusgrupu diskusija ar mērķgrupām; anketēšana. 

3.1.3. Elementa “Mācīšana un mācīšanās” stiprās puses un turpmākās attīstības vajadzības: 
	Rezultatīvā rādītāja nosaukums

	Stiprās puses
	Turpmākās attīstības vajadzības

	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei
	Izglītības iestādē ir izveidota sistēma mācīšanas un mācīšanās kvalitātes izvērtēšanai un pilnveidei. Datu ieguvei tiek izmantota mācību stundu vērošanas rezultāti (90% mācību gada laikā), savstarpējā stundu vērošanas rezultāti (12%), skolēnu ikdienas sasniegumu, diagnosticējošo un valsts pārbaudes darbu rezultātu izvērtējums, pedagogu pašvērtējumi, skolvadības sistēmas dati un atbalsta personāla novērojumi. Iegūtie dati tiek analizēti sadarbībā ar pedagogiem, metodiskajām jomām un atbalsta personālu, nosakot mācību procesa stiprās puses un pilnveides vajadzības. Izvērtējuma rezultāti tiek izmantoti mācību darba plānošanai, skolēnu individuālo vajadzību apzināšanai un pedagogu profesionālās darbības pilnveidei.
	Pilnveidot pedagogu datu pratības kompetenci, attīstot prasmes sistemātiski iegūt, apkopot, analizēt un izvērtēt datus par skolēnu mācību sasniegumiem un mācību procesa kvalitāti, kā arī mērķtiecīgi izmantot iegūtos secinājumus skolēnu individuālo vajadzību noteikšanā un turpmākā mācību procesa plānošanā un pilnveidē. Veicināt sistemātisku pedagogu savstarpējās mācību stundu vērošanas un profesionālās pieredzes apmaiņas praksi, nodrošinot, ka katrā semestrī savstarpējā vērošanā iesaistās vismaz 30 % izglītības iestādes pedagogu. Stiprināt vēroto stundu analīzi, konstruktīvas atgriezeniskās saites sniegšanu un iegūtās pieredzes izmantošanu mācīšanas un mācīšanās kvalitātes pilnveidei.

	Izglītības procesa plānošanas un īstenošanas efektivitāte un kvalitāte
	Pedagogi mērķtiecīgi plāno un pārsvarā efektīvi īsteno mācību un audzināšanas procesu, ņemot vērā skolēnu individuālās vajadzības (novērots 38% stundu vērošanas gadījumos), spējas un sasniedzamos mācību rezultātus (77% stundu vērošanas gadījumos). Mācību stundās tiek īstenota starppriekšmetu sadarbība (12% stundu vērošanas gadījumos), veicinot zināšanu un prasmju sasaisti dažādās mācību jomās, skolēni saņem vai sniedz atgriezenisko saiti, lai pilnveidotu savu mācīšanos (68% stundu vērošanas gadījumos). 
	Stiprināt pedagogu savstarpējo sadarbību un starppriekšmetu saikni, turpinot pilnveidot STEAM jomas integrāciju mācību procesā. Sekmēt pedagogu individuālajās vajadzībās balstītu profesionālo pilnveidi projektveida mācīšanās, digitālo rīku izmantošanas, kā arī datu iegūšanas, analīzes un izmantošanas jomā.


	Izglītības procesa diferenciācija, individualizācija un personalizācija
	Skolēniem atbilstoši viņu individuālajām mācīšanās vajadzībām tiek nodrošināti dažādi atbalsta pasākumi, piemēram, papildu laiks uzdevumu izpildei, atgādnes un pielāgoti mācību materiāli (dati no individuālajiem atbalsta plāniem). Mācību stundu vērošanas rezultāti liecina, ka 38% gadījumos tiek īstenota mācību procesa diferenciācija vai individualizācija. 
Mācību stundu vērojumi rāda, ka pārsvarā (68% stundu vērošanas gadījumos) tiek īstenots skolēncentrēts mācību process. 
Izglītības iestāde veicina pedagogu profesionālo pilnveidi, nodrošinot iespējas piedalīties semināros un citos profesionālās pilnveides pasākumos par mācību procesa diferenciāciju un individualizāciju, kā arī pieaicinot vieslektorus, piemēram, darbs ar talantīgajiem skolēniem (lekt. M. Melne), sensoro rīku izmantošana mācību procesā (lekt. D. Skara) u.c. 
Skola īstenoja pieredzes apmaiņu starp vecākiem un skolu, kurā vecākiem ir iespēja dalīties savā pieredzē, ja bērnam ir diagnosticēti kādi  no mācīšanās traucējumiem vai grūtībām. Pedagogi atzinīgi novērtēja iespēju iejusties vecāku lomā,  ieklausīties un izprast kādas ir vecāku gaidas no skolas vai skolēna, vienlaikus liekot pretī skolēna iespējas un informācijas uztveres un mācīšanās īpatnības, kā arī savstarpējās komunikācijas prasmes ar pieaugušajiem un vienaudžiem. 
	Pilnveidot pedagogu profesionālās kompetences un veicināt savstarpējo pieredzes apmaiņu par mācību procesa diferenciācijas un individualizācijas iespējām. Pilnveidot pedagogu izpratni par iekļaujošas izglītības nozīmi skolēnu sekmības uzlabošanā, kā piemēram, iespēju robežās pielāgojot mācību procesu skolēna vajadzībām. Veicināt mērķtiecīgu diferencētu un individualizētu mācību pieeju izmantošanu ikdienas mācību procesā, nodrošinot atbalstu skolēna individuālajai izaugsmei.


	Mācību sasniegumu vērtēšanas kārtība
	Izglītības iestādē ir izstrādāta mācību sasniegumu vērtēšanas kārtība, kas nodrošina vienotu pieeju skolēnu mācību sasniegumu vērtēšanai. 2025./2026. m. g. skolēnu rudens brīvlaikā skolotāji darba grupās atkārtoti pārskatīja skolēnu snieguma vērtēšanas kārtību, ņemot vērā skolēnu un skolēnu vecāku ieteikumus, precīzi nosakot skolēnu snieguma uzlabošanas kārtību un veidus, kā arī nosakot pedagogu lielāku atbildību komunikācijā ar skolēnu un skolēnu vecākiem par skolēna mācību sasniegumiem. Pedagogi lielākoties izprot un ievēro noteikto vērtēšanas kārtību, veicinot konsekventu un pārskatāmu vērtēšanas procesu (77 % gadījumos, dati no e-klases). Skolēni un viņu vecāki ir informēti par vērtēšanas principiem, nosacījumiem un iespējām uzlabot mācību sniegumu.
	Turpināt skaidrojošo darbu ar pedagogiem, skolēniem un vecākiem par mācību sasniegumu vērtēšanas kārtību atbilstoši Ministru kabineta noteikumu izmaiņām. Pilnveidot un precizēt vērtēšanas kritērijus mākslas jomas mācību priekšmetos un diplomdarbu vērtēšanā, veicinot vienotu izpratni par vērtēšanas principiem un nodrošinot skaidru, konsekventu un objektīvu vērtēšanas pieeju.

	Izglītības iestādes individualizēta un/vai personalizēta atbalsta sniegšana izglītojamiem
	Izglītības iestādē ir kārtība atbalsta sniegšanai skolēniem, nodrošinot  pieeju individuālo vajadzību apzināšanai un atbilstošu atbalsta pasākumu īstenošanai. Ir individuālā atbalsta plāna veidlapa, kas atvieglo atbalsta pasākumu plānošanu, dokumentēšanu un īstenošanu. Izglītības iestāde pieejamo resursu ietvaros nodrošina pedagoga palīga atbalstu sākumskolas skolēniem, kuriem identificētas mācīšanās grūtības, tādējādi veicinot individuālajām vajadzībām atbilstošu mācību procesu. 
Lielākoties (62% gadījumos) individuālo atbalsta plānu izstrādē tiek nodrošināta pedagogu un izglītības iestādes atbalsta komandas speciālistu sadarbība, sekmējot vispusīgu skolēnu vajadzību izvērtēšanu un  atbalsta pasākumu plānošanu. Izglītības iestādē ir izveidota veiksmīga sadarbība ar skolēnu vecākiem, iesaistot viņus individuālo atbalsta pasākumu plānošanā un īstenošanā, tādējādi veicinot vienotu pieeju skolēnu mācību vajadzību nodrošināšanai.
	Pilnveidot individuālo atbalsta plānu īstenošanas un izvērtēšanas sistēmu, stiprinot pedagogu līdzatbildību par regulāru skolēna progresa izvērtēšanu un savlaicīgu informācijas dokumentēšanu atbalsta plānā.




3.1.4. Galvenie secinājumi turpmākajam darbam par visu elementu:
1) Pilnveidot izglītības iestādes skolēnu mācību sasniegumu vērtēšanas kārtību atbilstoši spēkā esošo Ministru kabineta noteikumu prasībām, ņemot vērā izglītības iestādes turpmākās attīstības vajadzības un nodrošinot vienotu, skaidru un konsekventu vērtēšanas principu ievērošanu visās mācību jomās.
2) Turpināt STEAM jomas attīstību, mērķtiecīgi organizējot starpdisciplinārus pasākumus un integrējot STEAM pieeju mācību procesā, tādējādi veicinot skolēnu interesi par dabaszinātnēm, tehnoloģijām, inženierzinātnēm, mākslu un matemātiku.
3) Veicināt projektveida mācīšanās pieejas īstenošanu, palielinot praktisku, pētniecisku un starpdisciplināru uzdevumu īpatsvaru mācību procesā, lai attīstītu skolēnu kritisko domāšanu, problēmrisināšanas prasmes, radošumu un sadarbības kompetences.
4) Pilnveidot individuālo atbalsta plānu īstenošanas un izvērtēšanas sistēmu, stiprinot pedagogu līdzatbildību par regulāru skolēna progresa izvērtēšanu un savlaicīgu informācijas dokumentēšanu atbalsta plānā.

3.2. Elementa “Kompetences un sasniegumi” izvērtējums

3.2.1. Pašvērtēšanā izmantotās kvalitātes vērtēšanas metodes: dokumentu analīze;  intervijas/sarunas vai fokusgrupu diskusija ar mērķgrupām; mācību stundu/nodarbību vērošana; anketēšana. 

3.2.2. Elementa “Kompetences un sasniegumi” stiprās puses un turpmākās attīstības vajadzības: 
	Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes sistēma izglītojamo ikdienas mācību sasniegumu nodrošināšanai (pamatizglītības programmās)
	Izglītības iestāde ir izveidojusi efektīvu sistēmu, kas lielākajai daļai skolēnu, 60,9 % 4.-9.kl. skolēnu, nodrošina iespēju sasniegt optimālus mācību rezultātus (6–8 balles) un 0,5 % skolēnu uzrāda augstus mācību sasniegumus (9-10 balles).  Izglītības iestādes 1.–3. klašu skolēnu mācību sasniegumu izvērtējums liecina par kopumā augstu plānoto sasniedzamo rezultātu apguves līmeni. Visos mācību priekšmetos vairāk nekā 86 % vērtējumu atbilst apguves līmeņiem “Apguvis” un “Apguvis padziļināti”.
 Mācību gadu uzsākot skolēni tiek iepazīstināti ar plānoto pārbaudes darbu grafiku un tēmām, pirms pārbaudes darba (77% gadījumos, dati no e-klases) skolēnus iepazīstina ar konkrētā pārbaudes darba saturu un vērtēšanas kritērijiem. Lielākoties skolotāji izmanto formatīvā vērtēšanas formu pirms katra pārbaudes darba (76% gadījumos, dati no e-klases).
Skola  apkopo un analizē datus par skolēnu ikdienas mācību sasniegumiem un to dinamiku.
	Pilnveidot vienotu un konsekventu formatīvās vērtēšanas pieeju, nodrošinot skolēniem savlaicīgu informāciju par pārbaudes darbu sasniedzamajiem rezultātiem un vērtēšanas kritērijiem, kā arī regulāru atgriezenisko saiti pirms summatīvās vērtēšanas.
Pilnveidot mācību sasniegumu datu analīzes izmantošanu, identificējot skolēnu individuālās izaugsmes vajadzības un mērķtiecīgi plānojot atbilstošus mācību procesa pilnveides pasākumus.


	Izglītības iestādes sistēma izglītojamo mācību
sasniegumu diagnosticēšanai
	Izglītības iestādē tiek īstenota skolēnu mācību sasniegumu diagnosticēšana un rezultātu izvērtējums, nodrošinot iespēju sekot katra skolēna individuālajai izaugsmei. 
2025./2026.m.g. izglītības iestādē tika īstenoti monitoringa darbi 3. un 6.klasēs. Pedagogi atzinīgi novērtēja saņemtos un apstrādātos datus no VIAA, kas ietaupīja pedagoga laika resursus datu izvērtējumam. 
3.klasei zemāki rezultāti (56,19%, valstī 47%) ir tekstpratībā, savukārt augstāki - rēķinpratībā (63,05%, valstī 56%). 6.klases zemākie rezultāti dabaszinātnēs (43,46%, valstī 35%), augstāki - tekstpratība (69,88, valstī 58%). Sīkāku pozīciju izvērtējums norāda, ka nepieciešams veicināt visos mācību priekšmetos tekstpratību (lasīt tekstu ar izpratni, meklēt atslēgas vārdus, palielināt vārdu krājumu, atrast tekstā nepieciešamo informāciju, sasaistīt informāciju no vairākiem avotiem u.c.)
	Turpināt mērķtiecīgi attīstīt skolēnu tekstpratību visos mācību priekšmetos, izmantojot monitoringa un diagnosticēšanas rezultātus mācību procesa plānošanai, skolēnu individuālās izaugsmes izvērtēšanai un diferencēta atbalsta nodrošināšanai.


	Izglītības iestādes darbība, analizējot izglītojamo sasniegumus valsts pārbaudes darbos
	Izglītības iestāde veic skolēnu sasniegumus valsts pārbaudes darbos izvērtējumu attiecībā pret valsts vidējiem rādītājiem. Gandrīz visos valsts pārbaudes darbos (angļu valoda, latviešu valoda, rezultāti ir virs vidējā rezultāta valstī un pašvaldībā. Matemātikā - virs vidējā valstī, bet zem vidējā - pašvaldībā. Izvērtējot 9.klases monitoringa darbu angļu valodā secinām, ka zemākus rezultātus skolēni uzrāda pie uzdevumiem, kuros nepieciešams producēt loģiski saistītu rakstītu tekstu - 71,6 %, (valstī 61,8%), uzdevumos, kuros jādemonstrē prasme lasīt tekstus, uztvert un iegūt informāciju - 83,6% (valstī 55,4%), visaugstākie rezultāti uzdevumos, kur skolēniem nepieciešams demonstrēt prasmi producēt loģiski saistītu runātu tekstu – 96,9% (valstī 76,1%).
Matemātikā nepieciešams pilnveidot prasmi pierādīt vispārīgus apgalvojumus (25%, valstī 20%), lietot un veidot matemātisko modeli situācijās ar praktisku un citu jomu kontekstu (35%, valstī 35%), pētīt un formulēt, vispārināt un pamatot sakarības (40%, valstī 35%). Matemātikā augstāki rezultāti uzdevumos, kur skolēniem nepieciešams demonstrēt prasmi organizēt risinājumu (75%, valstī 60%), lietot prasmes darbā ar informāciju (75%, valstī 60%). 
Latviešu valodā 9.klases centralizēto eksāmenu rezultāti ar katru mācību gadu nedaudz samazinās (samazinās salīdzinājumā ar 2024./2025.m.g. par 6,38%). Zemākus rezultātus skolēni uzrāda uzdevumos, kuros jādemonstrē zināšanas un izpratne (45,2%, valstī 44,3%), valodas kvalitāte (59,2%, valstī - 51,5%), augstāki rezultāti - mutvārdos, saziņas uzdevumos (90,2%, valstī - 85,1%). 
9.klases diagnostikas darbā dabaszinībās skolēniem zemāki rādītāji ir uzdevumos, kur jādemonstrē prasme analītiski spriest (31,5%, valstī 29,2%), augstāki rezultāti uzdevumos, kur jāplāno vienkāršs pētījums (62,2%, valstī - 34,9%).
	Nepieciešams izmantot iegūtos datus mācību procesa plānošanai un diferencēta atbalsta nodrošināšanai. Turpināt mērķtiecīgu darbu pie tekstpratības, rakstītprasmes un augstāka līmeņa domāšanas prasmju attīstīšanas, vienlaikus saglabājot sasniegto augsto sniegumu valsts pārbaudes darbos. Stiprināt pedagogu savstarpējo sadarbību, plānojot ikdienas mācību darbu.
Turpināt mērķtiecīgi attīstīt tekstpratību visos mācību priekšmetos, īpašu uzmanību pievēršot informācijas analīzei, būtiskā atlasei, secinājumu formulēšanai un argumentēta viedokļa pamatošanai.

Latviešu valodā stiprināt skolēnu zināšanas un izpratni, rakstītprasmi un valodas kvalitāti, lai apturētu eksāmenu rezultātu samazināšanās tendenci.
Dabaszinībās stiprināt skolēnu prasmi analītiski spriest, skaidrot cēloņsakarības, izmantot pierādījumus un pamatot secinājumus.
Mācību procesā sistemātiski iekļaut kompleksus un starpdisciplinārus uzdevumus, kuros skolēniem jāizmanto vairāku mācību priekšmetu zināšanas un prasmes.

	Izglītības iestādes ikdienas mācību sasniegumu atbilstība valsts pārbaudes darbos iegūtajiem rezultātiem
	
	Mācību priekšmets
	Valsts pārb.darbā
	Mācību gadā

	Angļu val.
	86,32%
	8,27

	Lat.val.
	62,68%
	6,97

	Matemātika
	59,18%
	6,2

	Dabaszinības
	46,7%
	6,68


Izglītojamo ikdienas mācību sasniegumi kopumā ir atbilstoši valsts pārbaudes darbos iegūtajiem rezultātiem, kas liecina par objektīvu un pamatotu izglītojamo zināšanu un prasmju vērtēšanu. Izņemot dabaszinību diagnostikas darbā rezultāti zemāki, nekā ikdienas mācību procesā.


	Pilnveidot pārbaudes darbu saturu un vērtēšanas kritērijus, tuvinot tos valsts pārbaudes darbu prasībām un sasniedzamajiem rezultātiem.
nepieciešams stiprināt pedagogu sadarbību mācību procesa plānošanā un īstenošanā, veidojot vairāk starpdisciplināru mācību uzdevumu, projektu un praktisku darbu, kuros skolēni var demonstrēt spēju apvienot un pielietot dažādos mācību priekšmetos apgūtās zināšanas un prasmes jaunu problēmu risināšanā. Tas sekmēs zināšanu pārnesi, kritisko domāšanu un kompetencēs balstītu mācīšanos.

	Izglītības iestādes sniegtais atbalsts darbam ar talantīgiem izglītojamiem augstvērtīgu rezultātu sasniegšanai
	Izglītības iestādē tiek veidota atbalstoša un motivējoša mācību vide, kurā talantīgajiem skolēniem ir iespēja pilnveidot savas zināšanas, prasmes un spējas, sasniegt augstvērtīgus rezultātus mācībās, olimpiādēs un konkursos, kā arī attīstīt savu potenciālu turpmākajai izglītībai un personības izaugsmei. Skolēnu sasniegumi tiek novērtēti un popularizēti izglītības iestādē, tādējādi stiprinot motivāciju turpmākai izaugsmei.
Pedagogi (18% pedagogu) nodrošina papildus konsultācijas talantīgajiem skolēniem, tā nodrošinot skolēnu iespēju sasniegt augstus  sasniegumus mācību priekšmetu olimpiādēs, konkursos, skatēs.
	Pilnveidot sistēmu talantīgo skolēnu spēju un potenciāla attīstīšanai, palielinot pedagogu iesaisti individuāla atbalsta un papildu konsultāciju nodrošināšanā, kā arī mērķtiecīgi veicinot skolēnu dalību un augstus sasniegumus olimpiādēs un konkursos.




	Izglītības iestādes audzināšanas darba prioritāro virzienu un sasniedzamo rezultātu noteikšana trīs gadiem
	Izglītības iestādē ir noteikti audzināšanas darba prioritārie uzdevumi trīs gadiem. 2025./2026.m.g. tie ir:
1)Vecāku līdzdalība klases un skolas līmenī skolēna izglītības mērķu sasniegšanā, sociāli emocionālās labsajūtas nodrošināšanā un karjeras attīstībā, jēgpilna sadarbība ar atbalsta personālu.
2)Regulāras vecāku iesaistes tikšanās  par skolēna individuālajiem mērķiem, sociāli emocionālo labsajūtu un karjeras interesēm. 
3)Kopīgas klases un skolas aktivitātes (projekti, radošās darbnīcas, izglītojoši pasākumi), kurās vecāki un skolēni sadarbojas, lai veicinātu sociāli emocionālās prasmes. 
4)Karjeras atbalsta pasākumi ar vecāku līdzdalību (vecāku stāstījumi par profesijām, uzņēmumu apmeklējumi, karjeras dienas). Audzināšanas darbs tiek pārsvarā integrēts visos mācību priekšmetos (68% gadījumos, dati no skolotāju pašnovērtējumiem, e-klases), klases audzināšanas plāns lielākoties (68%) atbilst izglītības iestādes izstrādātajām audzināšanas darba prioritātēm.
Izglītības iestāde izmanto EMU rīku, kas palīdz izglītības iestādei izvērtēt un uzlabot mācību vidi, skolēnu labbūtību un sadarbību starp skolēniem, pedagogiem un vecākiem.
	Pilnveidot audzināšanas darba prioritāšu īstenošanas izvērtēšanu, sistemātiski analizējot EMU rīka skolēnu, vecāku un pedagogu aptauju rezultātus.
Stiprināt vecāku līdzdalību audzināšanas mērķu sasniegšanā un nodrošināt regulāru atgriezenisko saiti par skolēna sociāli emocionālo labbūtību, karjeras attīstību un individuālo izaugsmi.

	Izglītības iestādes audzināšanas darba izvērtēšanas kvalitāte
	 Izglītības iestāde veic audzināšanas darba izvērtējumu. Lielākoties pedagogu (68%) izprot un īsteno audzināšanas darbu kā integrētu izglītības procesa daļu, iekļaujot arī karjeras izglītības iespējas jautājumus.
Izglītības iestādei ir izstrādāta audzināšanas darba izvērtējuma veidlapa katrai klašu grupai, vienlaicīgi nosakot katrai klasei  individuālāss audzināšanas darba prioritātes. Izvērtējumu veic pārsvarā klases audzinātāji.
	Veicināt visu pedagogu iesaisti audzināšanas darba plānošanā, īstenošanā un izvērtēšanā, nodrošinot vienotu izpratni par audzināšanas darbu kā integrētu izglītības procesa daļu.


	Izglītības iestādes nodrošināta iespēja izglītojamiem iegūt pilsoniskās līdzdalības pieredzi
	Izglītības iestāde nodrošina skolēniem iespējas iegūt pilsoniskās līdzdalības pieredzi, iesaistoties dažādās izglītojošās, sabiedriskās un labdarības aktivitātēs. Skolēni tiek rosināti paust savu viedokli, uzņemties atbildību, sadarboties un piedalīties kopīgu lēmumu pieņemšanā atbilstoši savam vecumposmam. Izglītības iestādē tiek organizēti valsts svētku un atceres dienu pasākumi, vides sakopšanas aktivitātes, tematiskās dienas un labdarības akcijas. Šīs aktivitātes veicina izglītojamo piederības izjūtu savai izglītības iestādei, ģimenei, vietējai kopienai un valstij, kā arī sekmē cieņpilnu attieksmi pret apkārtējiem un izpratni par sabiedrības vērtībām.
	Stiprināt sadarbību ar vietējo pašvaldību, nevalstiskajām organizācijām un citām institūcijām, radot skolēniem iespējas iegūt praktisku pilsoniskās līdzdalības pieredzi.

	Stiprināt sadarbību ar vietējo pašvaldību, nevalstiskajām organizācijām un citām institūcijām, radot skolēniem iespējas iegūt praktisku pilsoniskās līdzdalības pieredzi.
	STEM un pilsoniskās līdzdalības veicināšanas projekta ietvaros tika īstenotas nodarbības visām klašu grupām. Skolēni iesaistās pilsoniskās līdzdalības procesos, piemēram, piedaloties labdarības maratonā “Dod pieci”, “Labo darbu nedēļas” ietvaros organizēt mazāko klašu skolēniem spēles, rotaļas pagarinātās grupas laikā u.c.
Darbošanās Skolēnu pašpārvaldē, skolēni iegūst pieredzi organizēt pasākumus skolā, piemēram, “Piparkūku cepšanas maratonu”,  organizēt viktorīnu Dzejas un Skolotāju dienas ietvaros. Pašpārvalde īsteno dažādas iniciatīvas, kā uzlabot un pilnveidot, piemēram, skolas telpas. 
	Pilnveidot skolas sadarbību ar nevalstiskajām organizācijām un citām institūcijām, mērķtiecīgi iesaistot skolēnus sabiedriski nozīmīgās aktivitātēs un iniciatīvās, tādējādi veicinot pilsonisko līdzdalību, atbildību un piederības izjūtu skolai, vietējai sabiedrībai un Latvijas valstij.


	Izglītības iestādes un izglītības programmas
kvalitātes mērķu sasniegšana
	Izglītības iestādē lielākoties tiek nodrošināts  iekļaujošs un skolēnu individuālajām vajadzībām atbilstošs mācību process. Pedagogi izmanto daudzveidīgas mācību metodes (68% stundu vērošanas gadījumos), veicinot izglītojamo zināšanu, prasmju un individuālo spēju attīstību. 
Regulāri tiek izvērtēti mācību sasniegumi un individuālais progress, iegūtos rezultātus izmantojot mācību procesa pilnveidošanai. Tiek veicināta pedagogu savstarpējā sadarbība (12% gadījumos). Izglītības kvalitātes mērķu sasniegšana tiek izvērtēta, nosakot turpmākās attīstības vajadzības.
	Stiprināt pedagogu savstarpējo sadarbību, pilnveidot diferencēta un individualizēta mācību procesa īstenošanu un nodrošināt sistemātisku skolēnu individuālā progresa izvērtēšanu un iegūto datu izmantošanu turpmākā atbalsta plānošanā.





3.2.3. Galvenie secinājumi turpmākajam darbam par visu elementu:
1) Vienotas un konsekventas formatīvās vērtēšanas pieejas pilnveide.
2) Datos balstītas mācību procesa plānošanas, diferenciācijas un skolēnu individuālās izaugsmes izvērtēšanas stiprināšana.
3) Tekstpratības, rakstītprasmes, analītiskās un kritiskās domāšanas attīstīšana visos mācību priekšmetos.
4) Pedagogu savstarpējās sadarbības stiprināšana, attīstot starpdisciplināru mācīšanos un individualizētu atbalstu.

3.3.  Elementa “Izglītības turpināšana un nodarbinātība” izvērtējums

3.3.1. Pašvērtēšanā izmantotās kvalitātes vērtēšanas metodes: intervijas/sarunas vai fokusgrupu diskusija ar mērķgrupām; anketēšana; mācību stundu/nodarbību vērošana.  

3.3.2. Elementa “Izglītības turpināšana un nodarbinātība” stiprās puses un turpmākās attīstības vajadzības: 
	[bookmark: _Hlk167875125]Rezultatīvā rādītāja nosaukums
	Stiprās puses
	Turpmākās attīstības vajadzības

	Izglītības iestādes darbs ar izglītojamiem, kam ir zemi mācību sasniegumi
	Izglītības iestādē tiek veikts mērķtiecīgs darbs ar izglītojamiem, kuriem ir zemi mācību sasniegumi vai grūtības mācību satura apguvē. Regulāri tiek analizēti izglītojamo mācību rezultāti, identificēti  mācību grūtību cēloņi un plānoti nepieciešamie atbalsta pasākumi mācību sasniegumu uzlabošanai. Atbilstoši izglītojamo individuālajām vajadzībām atbalsta sniegšanā tiek iesaistīti izglītības iestādes atbalsta personāla speciālisti ( sociālais pedagogs, logopēds, psihologs, skolotāja palīgs, medmāsa, bibliotekārs un karjeras speciālists). Tiek veicināta pedagogu, skolēnu un vecāku savstarpējā sadarbība, lai savlaicīgi novērstu mācību grūtības un mazinātu nesekmības risku. 2025./2026. m. g. ir izglītojamais, kurš turpina mācības tajā pašā klasē. Izglītojamam izstrādāts individuālais atbalsta plāns. Nav skolēnu, kuri pārcelti nākamajā klasē ar vienu vai vairākiem nepietiekamiem vērtējumiem mācību gadā.
Skolēniem ar zemiem mācību sasniegumiem iespēja strādāt ar pedagogu projektā "Skola - kopienā".
Projektā "Skola - kopienā" iesaistījās psihologs, logopēds, 5 pedagogi, 3,9% izglītojamo.  
	Savlaicīgi identificēt izglītojamo mācību grūtības un nodrošināt nepieciešamo atbalstu.
Pilnveidot individuālo atbalsta pasākumu un konsultāciju sistēmu.


	Izglītības iestādes rīcība, izvērtējot absolventu un/vai viņu vecāku sniegto informāciju par nepieciešamo rīcību izglītības procesa pilnveidei
	2025./2026.m.g. tika organizēta absolventu diskusiju aplis, kurā absolventiem bija iespēja apkopot priekšlikumus izglītības iestādes ikdienas mācību procesa pilnveidošanai. Ieteikumi izdiskutēti mācību metodisko jomu ietvaros un pedagogu sanāksmēs. Skola organizē vecāku aptaujas (1 reizi mācību gadā), skolas kopsapulces (vienu reizi gadā), Vecāku dienas (2 reizes gadā), uzklausot vecāku ieteikumus. Iespēju robežās ieteikumi tiek realizēti. Ar Skolas padomes atbalstu tika remontēts skolas pagalms, īstenota "Vecāku diena", kā arī veicināta skolas ciešāka sadarbība ar vecākiem. 
Absolventi iesaistās karjeras izglītības pasākumos, daloties savā pieredzē un grūtībās, esot Rīgas Centra daiļamatniecības pamatskolas skolēnam (ar skolēniem savā pieredzē dalījās mūsu absolventi, kuri šobrīd mācās vai mācījās, piemēram, Rīgas Valsts 1.ģimnāzijā, Rīgas Mākslu un  mediju tehnikumā, Jana Rozentāla mākslas skolā u.c.). Absolventi veicina sadarbības iespējas ar citām izglītības iestādēm, radot iespēju skolēniem apmeklēt dažādus pasākumus, iepazīstot iespējamo nākamo mācību iestādi. 
Aptaujās vairāk datus izglītības iestāde iegūst no absolventiem, skolēniem, mazāk no vecākiem, vecāku dalība aptaujās pasīva.
	Pilnveidot sistemātisku  vecāku viedokļu izzināšanu,   izmantojot aptaujas, individuālas sarunas un citus atgriezeniskās saites iegūšanas veidus.
Regulāri analizēt iegūto informāciju un noteikt konkrētus uzdevumus izglītības procesa kvalitātes uzlabošanai.

	Izglītības iestādes izglītojamo iemesli izglītības iestādes maiņai un mācību pārtraukšanai
	Izglītības iestāde seko līdzi izglītojamo kustībai un analizē izglītības iestādes maiņas iemeslus. 2025./2026.m.g. skolas maiņu skolēni veica mācību gada noslēgumā pārejot mācīties proģimnāzijas klasēs (1,5%), mācību gada laikā - dzīves vietas maiņa (0,3%). 
Nav skolēnu, kuri būtu pārtraukuši mācības 2025./2026.m.g. Izglītības iestādē skolēnu skaits nav samazinājies salīdzinot ar 2024./2025.m.g. 
Visi 2025./2026.m.g. absolventi turpina mācības citās izglītības iestādēs.
	Pilnveidot preventīvos pasākumus, lai savlaicīgi identificētu izglītojamos, kuriem pastāv mācību pārtraukšanas risks.

	Izglītības iestādes īstenotā karjeras izglītība
	Izglītības iestādē karjeras izglītība integrēta mācību un audzināšanas procesā. Izglītojamajiem tiek nodrošinātas daudzveidīgas iespējas iepazīt profesiju pasauli, izzināt savas intereses, spējas un prasmes, kā arī attīstīt izpratni par turpmākās izglītības un karjeras izvēles iespējām. Izglītības iestāde organizē tikšanos ar dažādiem profesiju pārstāvjiem, absolventiem, vecākiem, kā arī iepazīst  izglītības iestādes, lai plānotu savu tālākizglītību, apmeklē iestādes, piemēram, Latvijas Nacionālo bibliotēku, Latvijas Nacionālo teātri (iepazina dažādas profesijas, no inženiera līdz māksliniekam) u.c. 
	Pilnveidot karjeras izglītības īstenošanu, nodrošinot vēl mērķtiecīgāku, pēctecīgāku un izglītojamo vecumposmam, interesēm un individuālajām vajadzībām atbilstošu pieeju.

	Izglītības iestādes īstenotais monitorings par absolventu turpmākajām mācībām/studijām 
	Analizējot 2025./2026. mācību gada absolventu tālākizglītības izvēles 2026./2027. mācību gadam, secināms, ka visi 30 absolventi (100%)  turpina izglītības ieguvi. No tiem 10 absolventi (41 %) izvēlējušies turpināt mācības vidusskolās un tehnikumos ar ievirzi mākslās, 12 absolventi (46 %) – vispārizglītojošajās vidusskolās, 6 absolventi (8%) – ģimnāzijās, savukārt 2 absolventi (5%) – koledžās vai tehnikumos bez mākslas ievirzes.
Izglītības iestādē īstenotā karjeras izglītība veicina izglītojamo apzinātu turpmākās izglītības izvēli, ņemot vērā viņu intereses, spējas un individuālos mērķus. Pozitīvi vērtējams, ka visi absolventi turpina izglītības ieguvi, turklāt 41% izvēlas izglītības programmas ar mākslas ievirzi. Tas apliecina izglītības iestādē iegūto māksliniecisko prasmju nozīmīgumu un sniedz pozitīvu atgriezenisko saiti par īstenotās profesionālās ievirzes izglītības aktualitāti.
	Pilnveidot izglītojamo karjeras vadības prasmes, paplašināt sadarbību ar tālākizglītības iestādēm. Sistemātiski analizēt absolventu turpmākās izglītības izvēles un iegūtos datus izmantot karjeras izglītības darba pilnveidei.



3.3.3. Galvenie secinājumi turpmākajam darbam par visu elementu:
1) Izglītības iestādē ir izveidota pieeja izglītojamo mācību sasniegumu vērtēšanai un izglītības kvalitātes nodrošināšanai. Turpmāk nepieciešams pilnveidot iegūto datu analīzi un izmantošanu, lai savlaicīgi identificētu izglītojamo individuālās vajadzības, nodrošinātu atbilstošu atbalstu un veicinātu katra izglītojamā izaugsmi.
2) Būtiski stiprināt pedagogu sadarbību, sekmēt vienotu izpratni par efektīvu mācību procesu, dažādot mācību metodes un nodrošināt regulāru atgriezenisko saiti, īpašu uzmanību pievēršot izglītojamo pašvadītas mācīšanās prasmju attīstībai un individuālajām vajadzībām.
3) Izglītības iestādē tiek nodrošināta iekļaujoša mācību vide un atbalsts izglītojamajiem ar dažādām mācīšanās vajadzībām, vienlaikus veicinot pozitīvu attieksmi pret dažādību. Turpmāk nepieciešams pilnveidot iekļaujošās izglītības īstenošanu, stiprināt pedagogu un atbalsta personāla sadarbību, kā arī mērķtiecīgi plānot un izvērtēt atbalsta pasākumu efektivitāti, lai nodrošinātu vienlīdzīgas iespējas ikviena izglītojamā sekmīgai līdzdalībai un izaugsmei.


3.4. Elementa “Izglītības programmu īstenošana” izvērtējums

3.4.1. Pašvērtēšanā izmantotās kvalitātes vērtēšanas metodes: mācību stundu/nodarbību vērošana; dokumentu analīze; intervijas/sarunas vai fokusgrupu diskusija ar mērķgrupām; anketēšana.  

3.4.2. Elementa “Izglītības programmu īstenošana” stiprās puses un turpmākās attīstības vajadzības: 
	Rezultatīvā rādītāja nosaukums

	Stiprās puses
	Turpmākās attīstības vajadzības

	Izglītības iestādes informācijas par tās īstenoto izglītības programmu ievadīšana un aktualizēšana VIIS
	Skolā ir noteikta skaidra kārtība datu ievadīšanai un aktualizēšanai Valsts izglītības informācijas sistēmā (VIIS). Ir noteiktas atbildīgās personas un termiņi. Informācija tiek regulāri pārbaudīta un savlaicīgi aktualizēta. Nav konstatētas būtiskas kļūdas, neatbilstības vai informācijas trūkumi.
	Pilnveidot VIIS datu ievades un aktualizēšanas procesu, izstrādājot vienotu datu pārbaudes kontrolsarakstu un veicinot regulāru informācijas apmaiņu starp atbildīgajām personām. Nodrošināt savlaicīgu informācijas nodošanu un pienākumu pēctecību atbildīgo darbinieku maiņas gadījumā.

	Izglītības iestādes īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums
	Izglītības iestāde īsteno normatīvo aktu prasībām atbilstošu, aktuālu un uz skolēnu vajadzībām orientētu izglītības programmu, kurā vispārējā pamatizglītība tiek apvienota ar padziļinātu mākslas un dizaina apguvi.
Izglītības programmas īstenošanā tiek ņemtas vērā skolēnu individuālās vajadzības un intereses. Skola organizē daudzveidīgas mācību un ārpusstundu aktivitātes, kā arī veicina sadarbību ar dažādu nozaru profesionāļiem, paplašinot skolēnu mācīšanās iespējas.
Skolā tiek veicināta pedagogu profesionālā pilnveide un savstarpējā pieredzes apmaiņa. Ir uzsākts darbs pie pedagogu profesionālās pilnveides vajadzību sistemātiskas apzināšanas, lai mērķtiecīgāk plānotu metodisko darbu un profesionālās pilnveides pasākumus.
	Pilnveidot sistemātisku, datos balstītu pieeju izglītības programmas izvērtēšanai un aktualizēšanai, ņemot vērā skolēnu mācību sasniegumus, vajadzības un aktuālās izglītības attīstības tendences.
Atbilstoši skolas attīstības plānam 2026./2027. mācību gadam analizēt un pārskatīt augstākos sasniedzamos rezultātus mākslas, kultūras izpratnes, dizaina un tehnoloģiju mācību jomās.
Stiprināt starppriekšmetu sadarbību un padziļināt STEAM pieejas integrāciju mācību procesā, veicinot integrētu mācību uzdevumu un projektu izstrādi un īstenošanu, kā arī sadarbību ar augstskolām un nozaru profesionāļiem.
Pilnveidot mācību stundu vērošanas un izvērtēšanas sistēmu, īpašu uzmanību pievēršot novērojumu datu apkopošanai, analīzei un atgriezeniskās saites sniegšanai. Iegūtos datus mērķtiecīgi izmantot mācību procesa kvalitātes uzlabošanai.
Turpināt sistematizēt pedagogu profesionālās pilnveides vajadzību apzināšanu, izmantojot individuālās sarunas, aptaujas, savstarpējo stundu vērošanu un metodiskās diskusijas. Balstoties uz iegūtajiem datiem, plānot atbilstošus seminārus, mācīšanās grupu darbu un citas profesionālās pilnveides aktivitātes.

	Izglītības programmas īstenošanā iesaistīto izpratne par izglītības programmas mērķiem un sasniedzamajiem rezultātiem
	Izglītības programmas mērķi un sasniedzamie rezultāti tiek pārrunāti pedagoģiskās padomes un mācību jomu sanāksmēs. Pedagogi plāno mācību procesu atbilstoši izglītības programmas prasībām un mācību satura apguves plānojumam, savukārt izglītojamie un vecāki tiek informēti par plānotajiem sasniedzamajiem rezultātiem un mācību sasniegumiem, izmantojot E-klasi un individuālas sarunas.
Mācību gada laikā pedagogi analizē izglītojamo ikdienas mācību sasniegumus, bet mācību gada noslēgumā tiek izvērtēti kopējie rezultāti, identificējot stiprās puses un pilnveidojamās jomas. Balstoties uz iegūtajiem datiem, tiek plānoti atbalsta pasākumi, pielāgotas mācību metodes un nepieciešamības gadījumā pārskatīts mācību satura apguves temps.
	Nepieciešams stiprināt vienotu izpratni par izglītības programmas mērķiem un sasniedzamajiem rezultātiem (SR), pilnveidojot to formulēšanu, komunikāciju un īstenošanu mācību procesā, kā arī veicinot skolēnu un vecāku izpratni par mācību mērķiem un vērtēšanas kritērijiem.
Pilnveides pasākumi un monitorings:
· E-klases ierakstu monitorings – SR formulējumu skaidrības, konkrētības un komunikācijas ar skolēniem un vecākiem izvērtēšanai.
· Mācību sasniegumu analīze – plānoto SR sasniegšanas un nepieciešamo uzlabojumu izvērtēšanai.
· Skolēnu viedokļu izzināšana – izpratnes par SR un vērtēšanas kritērijiem noskaidrošanai.
· Mācību stundu vērošana – SR komunikācijas, sasaistes ar mācību aktivitātēm un vērtēšanu, kā arī to īstenošanas izvērtēšanai.

	Izglītības iestādes pedagogu sadarbība, nodrošinot vienotu pieeju izglītības programmas īstenošanā
	Pedagogu sadarbība tiek īstenota mācību jomu sanāksmēs, pedagoģiskās padomes sēdēs, kopīgā metodiskajā darbā un profesionālās pilnveides pasākumos. Pedagogi dalās pieredzē, apspriež mācību procesa aktualitātes, analizē izglītojamo sasniegumus un meklē kopīgus risinājumus mācību kvalitātes uzlabošanai. Tiek īstenoti kopīgi mācību un audzināšanas pasākumi, veicinot caurviju prasmju, vērtību un tikumu apguvi, kā arī skolēnu pilsonisko apziņu un piederības sajūtu Latvijai.
	Nepieciešams pilnveidot sistemātisku pedagogu sadarbību, īpašu uzmanību pievēršot starppriekšmetu saiknei, starpdisciplinārai mācīšanās pieejai un STEAM integrācijai.
Galvenie pilnveides virzieni:
· Kopīga plānošana – mācību jomu sanāksmēs identificēt starppriekšmetu sadarbības iespējas un plānot kopīgas mācību aktivitātes.
· Savstarpējā pieredzes apmaiņa – veicināt pedagogu savstarpējo stundu vērošanu un efektīvu mācību metožu pārņemšanu.
· Sadarbības efektivitātes izvērtēšana – analizēt īstenoto kopīgo aktivitāšu ietekmi uz skolēnu mācību sasniegumiem un caurviju prasmju attīstību.

	Izglītības iestādes īstenoto mācību/ārpusstundu pasākumu efektivitāte, nodrošinot izglītības programmas mērķu sasniegšanu
	Izglītības iestādē tiek organizēti daudzveidīgi mācību un ārpusstundu pasākumi, kas papildina ikdienas mācību un audzināšanas procesu, veicina skolēnu interešu un talantu attīstību, pilsonisko līdzdalību un caurviju prasmju apguvi. Pasākumi tiek plānoti atbilstoši izglītības programmas mērķiem un skolas darba prioritātēm, iesaistot pedagogus, skolēnus un sadarbības partnerus. Tiek organizētas mācību ekskursijas, radošās darbnīcas, konkursi un kultūras pasākumi, paplašinot skolēnu mācīšanās pieredzi ārpus klases. Mācību gada sākumā apstiprinātais pasākumu kalendārs tiek kopīgots ar vecākiem, aktualizēts katru mēnesi un regulāri pārskatīts vadības un pedagogu sanāksmēs, ņemot vērā jau īstenoto pasākumu norisi, sasniegtos rezultātus un dalībnieku atsauksmes. Tas ļauj izvērtēt pasākumu lietderību, nodrošināt sabalansētu pasākumu plānošanu, izvairīties no pārmērīgas mācību stundu noslodzes un saglabāt mācību procesa nepārtrauktību.
	Nepieciešams pilnveidot mācību un ārpusstundu pasākumu plānošanu un efektivitātes izvērtēšanu, nodrošinot līdzsvaru starp pasākumu skaitu un mācību procesam atvēlēto laiku.
Galvenie pilnveides virzieni:
· Pasākumu plānošana – skaidri definēt katra pasākuma mērķi un sasaisti ar izglītības programmas sasniedzamajiem rezultātiem.
· Efektivitātes izvērtēšana – apkopot pedagogu un skolēnu atgriezenisko saiti par pasākumu lietderību un ieguldījumu mācību procesā.

· Skolēnu līdzdalība – veicināt skolēnu iesaisti pasākumu plānošanā, organizēšanā un izvērtēšanā.


	Izglītības iestādes darbība mācību laika efektīvai izmantošanai, īstenojot izglītības programmu
	Mācību process tiek organizēts atbilstoši mācību gada plānojumam un stundu sarakstam, nodrošinot mācību satura apguves nepārtrauktību. Mācību gada un semestru sākumā un noslēgumā tiek plānotas mācību aktivitātes, kas vērstas uz sasniedzamo rezultātu apguvi un nostiprināšanu.
Stundu saraksts un tā izmaiņas tiek savlaicīgi aktualizētas un paziņotas pedagogiem, skolēniem un vecākiem E-klasē. Pedagogu prombūtnes gadījumā tiek organizēta stundu aizvietošana, lai pēc iespējas nodrošinātu mācību procesa nepārtrauktību.
Izglītības iestādes vadība regulāri izvērtē mācību darba organizāciju un nepieciešamības gadījumā, uzklausot iesaistītās puses, meklē risinājumus konstatētajām problēmām.
	Pilnveidot mācību laika efektīvas izmantošanas izvērtēšanu, īpašu uzmanību pievēršot mācību stundu struktūrai, aktivitāšu plānošanai un mācību laika produktīvai izmantošanai.
Galvenie pilnveides pasākumi:
· Mācību stundu vērošana – sistemātiski izvērtēt stundu struktūru, mācību aktivitātēm atvēlētā laika lietderību, skolēnu aktīvu iesaisti un plānoto sasniedzamo rezultātu sasniegšanu.
· Pedagogu savstarpējā pieredzes apmaiņa – dalīties ar efektīvām mācību stundu organizēšanas un laika plānošanas metodēm.
· Vērošanas rezultātu analīze – identificēt veiksmīgākās prakses un nepieciešamos uzlabojumus, lai palielinātu mācību laika izmantošanas efektivitāti.

	Izglītības iestādes īstenotās izglītības programmas efektivitāte un kvalitāte
	Izglītības iestāde izvērtē darba plānā iekļauto pasākumu efektivitāti, veic izglītojamo aptaujas. Ārpustundu pasākumi, piemēram, programmas “Skolas somas” ietvaros apmeklētie pasākumi, piemēram, “Kas ir teātris” vai “Piedzīvo teātri ar visu klasi” papildina teātra mākslas, karjeras izglītības mācību saturu. Izglītības iestādē ir atbildīgie, kuri monitorē un izskata dažādu STEM vai kultūras pasākumu nepieciešami, kopīgi metodiskās jomās izvērtē attiecīgā pasākuma lietderību. Pasākumus izglītības iestādē rīkot, organizēt, plānot iespējams jebkura pedagogam, iepriekš iesniedzot pasākuma pieteikumu, kurā norāda pasākuma mērķi, sasniedzamos rezultātus. Mācību jomās un vadības komandā tiek izdiskutēta katra pasākuma lietderība. 
	Pilnveidot izglītības programmas kvalitātes un ilgtspējas izvērtēšanu, īpašu uzmanību pievēršot skolēnu skaita dinamikai, pedagogu pieejamībai, mācību sasniegumiem un izglītības piedāvājuma atbilstībai skolēnu vajadzībām.
Galvenie pilnveides pasākumi:
· Skolēnu skaita un pedagogu nodrošinājuma analīze – izvērtēt izglītības programmas īstenošanas iespējas un ilgtermiņa attīstības vajadzības.
· Sadarbība ar dibinātāju – izvērtēt izglītības programmas attīstības iespējas Rīgas skolu tīkla kontekstā.

	Izglītības iestādes iekšējās kārtības un drošības noteikumu ievērošana
	Izglītības iestādē ir izstrādāti iekšējās kārtības un drošības noteikumi, kas nosaka skolēnu, pedagogu un citu iesaistīto pušu tiesības, pienākumus un atbildību. Noteikumi tiek regulāri aktualizēti, ņemot vērā normatīvo aktu izmaiņas un skolas ikdienas darba vajadzības.
Iekšējās kārtības noteikumu pārskatīšanas procesā tiek iesaistīti pedagogi, kuriem ir iespēja iepazīties ar piedāvātajām izmaiņām, tās apspriest un sniegt priekšlikumus. Skolā tiek organizētas drošības mācības un praktiskas situāciju simulācijas, veicinot pedagogu izpratni par rīcību ārkārtas situācijās.
	· Sadarbība ar atbildīgajām institūcijām izvērtēt drošības prasību praktiskās īstenošanas iespējas, ņemot vērā skolas ēkas infrastruktūras un loģistikas ierobežojumus, īpašu uzmanību pievēršot jaunajām drošības prasībām un rīcības algoritmiem gaisa apdraudējuma un citās ārkārtas situācijās.
· Drošības pasākumu izvērtēšana – analizēt praktisko drošības mācību rezultātus un izmantot iegūtos secinājumus drošības procedūru pilnveidošanai.
· Kvantitatīvo rādītāju noteikšana – analizēt aptauju rezultātus un noteikumu pārkāpumu dinamiku, lai identificētu skolēnu izpratnes pilnveides vajadzības un plānotu mērķtiecīgas izglītojošas aktivitātes, kas palīdz skolēniem izprast pārkāpumu sekas, noteikumu ievērošanas nozīmi un personīgo atbildību par drošu un cieņpilnu skolas vidi.

	Izglītības iestādes izveidotā sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai
	Izglītības iestādē ir izstrādāti iekšējās kārtības noteikumi, kuros noteikta rīcība fiziskas un emocionālas vardarbības un aizskaršanas gadījumos, tostarp ziņošanas un atbalsta sniegšanas kārtība.
Problēmsituāciju risināšanā sadarbojas skolas vadība, pedagogi, atbalsta personāls un skolēnu vecāki. Notikušās tikšanās tiek protokolētas, dokumentējot pārrunātās situācijas, pieņemtos lēmumus un turpmākos atbalsta pasākumus. Tas nodrošina iespēju sekot līdzi situāciju risināšanas gaitai un izvērtēt īstenoto pasākumu efektivitāti.
Pēdējo divu gadu laikā skola ir palielinājusi profesionālās pilnveides semināru skaitu, piesaistot ārējos ekspertus un īpašu uzmanību pievēršot iekļaujošās izglītības, skolēnu uzvedības grūtību, emocionālās labbūtības un cieņpilnas mācību vides veidošanas jautājumiem. Semināri veicina pedagogu profesionālo kompetenci, pieredzes apmaiņu un vienotas pieejas attīstīšanu problēmsituāciju risināšanā.
	· Atbalsta plānu pilnveide – regulāri aktualizēt individuālos atbalsta plānus un izvērtēt to efektivitāti.
· Pedagogu profesionālā pilnveide – turpināt praktiskas mācības par iekļaujošo izglītību un veicināt vienotu atbalsta stratēģiju izmantošanu.
· Ārējā atbalsta tīkla attīstīšana – stiprināt sadarbību ar speciālistiem un institūcijām, lai nodrošinātu nepieciešamo atbalstu.
· Vecāku iesaiste – organizēt izglītojošus pasākumus vecākiem un pilnveidot komunikāciju starp pedagogiem, atbalsta personālu un ģimenēm.



Kopumā izglītības programmas īstenošanā tiek nodrošināta mācību procesa nepārtrauktība, padziļināta mākslas un dizaina apguve un skolēnu vajadzībām atbilstošas mācīšanās iespējas. Programmas īstenošanu sekmē pedagogu sadarbība, daudzveidīgi mācību un ārpusstundu pasākumi, kā arī atbalstošas un iekļaujošas vides veidošana. Turpmāk būtiski stiprināt sistemātisku, datos balstītu programmas kvalitātes izvērtēšanu un iegūto secinājumu izmantošanu tās pilnveidē.

3.4.3. Galvenie secinājumi turpmākajam darbam par visu elementu:
1) Pilnveidot datos balstītu izglītības programmas izvērtēšanu, regulāri analizējot skolēnu sasniegumus un vajadzības, mācību stundu vērojumus un iesaistīto pušu atgriezenisko saiti. Iegūtos secinājumus izmantot programmas aktualizēšanai, tostarp augstāko sasniedzamo rezultātu pārskatīšanai mākslas un dizaina jomās.
2) Stiprināt pedagogu sistemātisku sadarbību, vienotu izpratni par sasniedzamajiem rezultātiem un vērtēšanas kritērijiem, kā arī starpdisciplināru mācīšanos un STEAM integrāciju. Pilnveidot mācību un ārpusstundu pasākumu plānošanu un izvērtēšanu, nodrošinot to sasaisti ar programmas mērķiem un lietderīgu mācību laika izmantošanu.
3) Turpināt pilnveidot drošu un iekļaujošu mācību vidi, regulāri izvērtējot individuālo atbalsta pasākumu efektivitāti un stiprinot sadarbību ar ģimenēm un ārējiem speciālistiem. Programmas ilgtspējas nodrošināšanai analizēt skolēnu skaita dinamiku, pedagogu nodrošinājumu un attīstības iespējas sadarbībā ar dibinātāju.



4. Informācija par nozīmīgākajiem īstenotajiem projektiem un to rezultāti

Projekta Nr.4.2.2.1/1/25/I/001 "STEM un pilsoniskās līdzdalības norises plašākai izglītības pieredzei un karjeras izvēlei", APS1921 nodarbību realizācija Rīgas Centra daiļamatniecības pamatskolā 2025./2026.m.g. Visas klases apmeklēja nodarbības, projekta ietvaros piedāvātās nodarbības papildina mācību satura apguvi.
Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "Skola – kopiena" sadarbības programma atstumtības riska mazināšanai izglītības iestādēs". Programmā iesaistījās 13 izglītojamie, pieci pedagogi. Nodarbību ietvaros pedagogi strādāja konsultācijās, lai stiprināti izglītojamo lasītprasmi sākumskolā.
Dalība, labās prakses piemēra dalīšanās Ogres Kalna pamatskolas organizētajā metodiskajā konferencē “Līderība un vērtības audzināšanā” 12.06.2026. Divi pedagogi vadīja nodarbības, konferencē piedalījās seši pedagogi. Dalība konferencē un pieredzes apmaiņa veicina pedagogu profesionālo pilnveidi, sniedzot iespēju iepazīt citu skolu pieredzi, dalīties ar labo praksi un gūt jaunas idejas mācību procesa pilnveidei.
ESF+projekts Nr. 4223/1/24/l/001/ “Pedagogu profesionālās pilnveides atbalsta sistēmas izveide”. Projekta ietvaros izglītības iestāde iegādājās nepieciešamos mācību līdzekļus, nodrošinot izglītojamos ar mācību grāmatām.
Rīgas izglītības iestāžu brīvā laika aktivitātes augustā. Piedalījās divi pedagogi, 18 izglītojamie, 17.-21.08.2026.  Brīvā laika nodarbību pieejamība vasaras periodā veicina skolēnu jēgpilnu brīvā laika pavadīšanu, socializēšanos un emocionālo labbūtību, vienlaikus sniedzot iespēju radoši darboties, attīstīt intereses un spējas un stiprināt piederību skolas kopienai.

5. Citi sasniegumi un izglītības iestādei būtiskā informācija

5.1. Citi sasniegumi
Matemātikas valsts 76. olimpiādes Rīgas valstspilsētas pašvaldībā 5.-6. klase (3 atzinības)
Matemātikas valsts 76. olimpiādes Rīgas valstspilsētas pašvaldībā 8. klase (2. vieta)
Vācu valodas 55. olimpiāde Rīgas valstspilsētas pašvaldībā (1 atzinība)
Latviešu valodas un literatūras 52. olimpiāde Rīgas valstspilsētas pašvaldībā 6.klases (trīs 3. vietas)
Latviešu valodas un literatūras 52. olimpiāde Rīgas valstspilsētas pašvaldībā 8.-9. klases (divas 2. vietas)
Latviešu valodas un literatūras 52. olimpiāde 8.-9. klases (II pakāpe)
Vēstures 32. olimpiāde Rīgas valstspilsētas pašvaldībā 9. klases (viena 3. vieta, četras 2. vietas, 1. vieta)
Vēstures valsts 32. olimpiāde 9. klases (atzinība)
Angļu valodas valsts 55. olimpiāde Rīgas valstspilsētas pašvaldībā 4.-6. klases (piecas 3.vietas, 2.vieta)
Angļu valodas valsts 55. olimpiāde Rīgas valstspilsētas pašvaldībā 7.-9. klases (trīs 3.v ietas, divas 2. vieta)
XXV Itāļu valodas nedēļa pasaulē konkursā/izstādē “Italofonia: lingua oltre i confini”/“Italofonija: valoda bez robežām” piedalījās 66 skolēnu darbi. Apbalvojumus ieguva 25 skolēni.
Rīgas Interešu izglītības Metodiskā centra runas konkurss "Rīgas Zvirbulis 2026" laureāti divas II pakāpes, 1-II pakāpe.
[bookmark: _Hlk159226742]52 starptautiskais The International Children’s Exhibition of Fine Arts Lidice 2025. Nosūtīti 15 radošie darbi. Godalgots –1 darbs.
O.Kalpaka Rīgas daiļamatu pamatskolas vizuāli un vizuāli plastiskās mākslas konkurss ''Nezūdošās vērtības. Simboli''. piedalījās 18 darbi. Iegūta viena 3. vieta, divas - 2. vietas, viena -1. vieta, 10 pateicības.
Latvijas Nacionālais rakstniecības un mūzikas muzeja konkurss “Uzzīmē mūziku”. Piedalījās 6 skolēni. Iegūtas 5 pateicības.
Rīgas Bērnu un jauniešu vizuāli plastiskās mākslas izstāde/ konkurss “Sensenos laikos…..”. Nosūtīti 4 bērnu darbi. Viena 2. vieta.
Rīgas izglītības iestāžu vizuālās mākslas, vizuāli plastiskās mākslas, dizaina un tehnoloģiju programmu konkursa izstāde “Te sākas mana pasaule” I kārta. Piedalījās 22 dalībnieki. Godalgotās vietas: 3 skolēniem - 1.vietas , 13 skolēniem -2. vietas., 2 skolēniem - 3. vietas .
23 Starptautiskais bērnu un jauniešu izstāde konkurss “ALWEYS GREEN ALWEYS BLUE” Toruna 2026. 12 dalībnieki.
Lūcijas Rancānes Makašānu Amatu skolas radošais konkurss “Ūdens”. Piedalījās 16 dalībnieki. Iegūtas trīs 1. vietas, divas 2. vietas un divas 3. vietas. Saņemtas arī pateicības.
Rīgas Interešu izglītības Metodiskā centra runas konkurss “Rīgas Zvirbulis 2026” laureāti divas II pakāpes, 1-II pakāpe.

5.2. Izglītības iestādes informācija par galvenajiem secinājumiem: 
5.2.1. pēc valsts pārbaudes darbu rezultātu izvērtēšanas par 2025./2026.m.g.; 
	Valsts pārbaudes darbs/
monitoringa darbs
	Rīgas Centra daiļamatniecības pamatskola 2023./2024.m.g.
	Valstī 2023./2024.m.g.

	Rīgas Centra daiļamatniecības pamatskola 2024./2025.m.g.

	Valstī 2024./2025.m.g.

	Rīgas Centra daiļamatniecības pamatskola
2025./2026.m.g.

	Valstī
2025./2026.m.g.


	Matemātika
	56,61%
	43,2%
	59,57%
	53,8%
	59,6%
	55,2%

	Angļu valoda (monitoringa darbs sākot no 2025./2026.m.g.)
	82,6%
	63,9%
	80,76%
	65,77%
	86,8%
	70,5%

	Vācu valoda
	77%
	74,51%
	nav
	nav
	nav
	nav

	Latviešu valoda
	71,51%
	59,1%
	69,06%
	58,5%
	62,8%
	56,5%

	Diagnosticējošais darbs dabaszinībās
	
	
	
	
	46,7%
	44,8%



5.2.2. par sasniegumiem valsts pārbaudes darbos pēdējo trīs gadu laikā.
1) Turpināt mērķtiecīgi attīstīt skolēnu tekstpratību visos mācību priekšmetos, izmantojot monitoringa un diagnosticēšanas rezultātus mācību procesa plānošanai, skolēnu individuālās izaugsmes izvērtēšanai un diferencēta atbalsta nodrošināšanai.
2) Nepieciešams izmantot iegūtos datus mācību procesa plānošanai un diferencēta atbalsta nodrošināšanai. Turpināt mērķtiecīgu darbu pie tekstpratības, rakstītprasmes un augstāka līmeņa domāšanas prasmju attīstīšanas, vienlaikus saglabājot sasniegto augsto sniegumu valsts pārbaudes darbos. Stiprināt pedagogu savstarpējo sadarbību, plānojot ikdienas mācību darbu.
3) Turpināt mērķtiecīgi attīstīt tekstpratību visos mācību priekšmetos, īpašu uzmanību pievēršot informācijas analīzei, būtiskā atlasei, secinājumu formulēšanai un argumentēta viedokļa pamatošanai.
4) Latviešu valodā stiprināt skolēnu zināšanas un izpratni, rakstītprasmi un valodas kvalitāti, lai apturētu eksāmenu rezultātu samazināšanās tendenci.
5) Dabaszinībās stiprināt skolēnu prasmi analītiski spriest, skaidrot cēloņsakarības, izmantot pierādījumus un pamatot secinājumus.
6) Mācību procesā sistemātiski iekļaut kompleksus un starpdisciplinārus uzdevumus, kuros skolēniem jāizmanto vairāku mācību priekšmetu zināšanas un prasmes.

5.3. Izglītības iestādes galvenie secinājumi par izglītojamo ikdienas mācību sasniegumiem.
1) Pilnveidot pārbaudes darbu saturu un vērtēšanas kritērijus, tuvinot tos valsts pārbaudes darbu prasībām un sasniedzamajiem rezultātiem.
2) Nepieciešams stiprināt pedagogu sadarbību mācību procesa plānošanā un īstenošanā, veidojot vairāk starpdisciplināru mācību uzdevumu, projektu un praktisku darbu, kuros skolēni var demonstrēt spēju apvienot un pielietot dažādos mācību priekšmetos apgūtās zināšanas un prasmes jaunu problēmu risināšanā. Tas sekmēs zināšanu pārnesi, kritisko domāšanu un kompetencēs balstītu mācīšanos.


6. [bookmark: _Hlk82964009][bookmark: _Hlk82964138]Informācija par izglītības iestādes akreditācijā vai izglītības iestādes vadītāja novērtēšanā norādīto uzdevumu izpildi 

	Uzdevums
	Informācija par izpildi

	Pilnveidot izglītības iestādē mācīšanu un mācīšanos: 
1) efektīvāk izmantot formatīvās vērtēšanas metodes, palielinot un dažādojot jēgpilnas atgriezeniskās saites sniegšanu ikdienas mācību darbā, īpašu uzmanību pievēršot izglītojamo pašvērtēšanas iespējām, savstarpējās atgriezeniskās saites sniegšanai par uzdevumiem, pašregulācijas un personas dimensiju, kā arī atgriezeniskās saites sasaistei ar sasniedzamo rezultātu; 
2) īstenot mācību procesa iekšējo diferenciāciju, veidot atbalstošāku un piemērotāku izglītības vidi, dažādojot izglītības procesu ikdienas mācībās (individualizācija un diferenciācija), nodrošinot izglītojamajiem dažādu līmeņu uzdevumus, aktivitātes, visu izglītojamo iesaisti un palielinot izglītojamo sadarbības iespējas pāru un grupu darbos; 
3) nodrošināt vienotu izpratni par izglītojamo mācību sasniegumu formatīvo vērtēšanu un pārbaudes darbu veidošanu atbilstoši SOLO taksonomijai, paredzot tajos dažādas grūtības pakāpes uzdevumus un ievērojot punktu īpatsvaru atkarībā no uzdevuma grūtības pakāpes un izziņas līmeņa; 
4) pedagogiem konsekventi ievērot vērtējumu fiksēšanas veidu skolvadības sistēmā E-klase un administrācijas atbildīgajai personai veikt regulāru E-klasē veikto ierakstu pārraudzību, veicot par to attiecīgus ierakstus.
	Vērtēšanas kārtībā precīzi atrunāta formatīvā vērtēšanas fiksēšana e-klasē. E-klases izpētes un pārraudzības rezultātā secināts, ka skolotāji veic formatīvo vērtēšanu, skaidri formulēti kritēriji, par paveikto, kas izglītojamam palīdz plānot savu mācīšanos. 
Organizētas kopīgas mācības, vieslektoru seminārus par diferenciāciju, individualizāciju, darbu ar talantīgajiem izglītojamiem un sensoro rīku izmantošanu mācību procesā. Pielāgo izglītojamiem atbalstu izglītojamo vajadzībām, nodrošinot, piemēram, papildus laiku, atgādnes un pielāgotus mācību materiālus. 
Izglītības iestāde mācību procesā izmanto projektu metodi, kuras laikā izglītojamiem nepieciešams sadarboties, sniegt cits citam atbalstu, tiek sniegtas papildus konsultācijas izglītojamiem ar augstākiem mācību sasniegumiem. 
Mācību procesā tiek izglītojamiem piedāvāti dažādu līmeņu uzdevumi.
Izglītības iestāde veic regulāru e-klases pārraudzību, seko līdzi ierakstiem. Ir izstrādāta e-klases ierakstu fiksācijas kārtība.

	Sadarbībā ar dibinātāju nodrošināt dušu pieejamību un izmantošanas iespējas sporta ģērbtuvēs, tādējādi nodrošinot elementāru higiēnas prasību ievērošanu, kā arī plānot un rast līdzekļus izglītojamo garderobju atjaunošanai un modernizēšanai 
	Izglītojamo garderobes, tai skaitā sporta – atjaunotas un izremontētas.




7. Informācija par izglītības iestādes 2025./2026.m.g. apmeklējumā noteikto uzdevumu ieviešanu
[bookmark: _Hlk167909192] 
Nav attiecināms.



Izglītības iestādes vadītājs                                                            Baiba Sīmane - Ambaine



Saskaņots:
Rīgas valstspilsētas pašvaldības
Izglītības, kultūras un sporta departamenta direktora p. i.
	
	
	



J. Lange
Šis dokuments ir parakstīts ar drošu elektronisko parakstu un satur laika zīmogu

